Філязофскія развагі пісьменьніка і падзеі ў навэлі можна ўспрымаць, як пэўную рэакцыю на глябалізацыю і аксэляраваньне жыцьця, ладу жыцьця заходнікаў перадусім, але і іншых культураў, якія зьвязаныя з Захадам аднымі путамі капіталізму. Літаратура – сацыяльны раман і фантастыка – здаўна цікавіцца тэмай развагаў і страхаў чалавека на мяжы барбарыі і цывілізацыі, жывёльнага і сацыяльнага, і магчымымі варыянтамі разьвіцьця сутыкненьняў ці канфліктаў паміж гэтымі станамі.